આપણે આનંદ-સ્વરૂપ છીએ. સદાય આનંદમાં રહેવું, પ્રસન્ન રહેવું, એ જીવનનો અચળ મંત્ર છે. એ જ જીવનનું ધ્યેય છે. એમાં જ જીવનનું સાર્થક્ય છે. બબલભાઈનો પણ આ જ જીવનમંત્ર. વિસાપુર જેલમાં બેઠાં 23 વરસના આ જુવાનિયાએ લખ્યું છે : ‘મારો ધર્મ તો નીતિનિયમોનું પાલન અને આત્માની પ્રસન્નતા. અહિંસક ઉપાયો વડે પ્રસન્નતા પ્રાપ્ત કરવી, એ જ મારું લક્ષ્ય છે…. હું પ્રસન્નતાની પૂંઠે પડ્યો છું. જીવનને વ્યવસ્થિત અને પ્રસન્ન કરવા મથી રહ્યો છું.’